CELEX: 32021D0857
Language: hu
Date: 2021-05-27 00:00:00
Title: A Bizottság (EU) 2021/857 határozata (2021. május 27.) az (EU, Euratom) 2021/625 határozatnak bizonyos befektetési vállalkozásoknak az Unió elsődleges kereskedői hálózatában való tagságra jogosultak közé való felvétele tekintetében történő módosításáról

2021.5.28.   
               
               
                  HU
               
               
                  Az Európai Unió Hivatalos Lapja
               
               
                  L 188/103
               
            
         A BIZOTTSÁG (EU) 2021/857 HATÁROZATA
         (2021. május 27.)
         az (EU, Euratom) 2021/625 határozatnak bizonyos befektetési vállalkozásoknak az Unió elsődleges kereskedői hálózatában való tagságra jogosultak közé való felvétele tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Atomenergia-közösséget létrehozó szerződésre,
         tekintettel az Unió általános költségvetésére alkalmazandó pénzügyi szabályokról szóló, 2018. július 18-i (EU, Euratom) 2018/1046 európai parlamenti és tanácsi rendeletre (1),
         mivel:
         
                     (1)
                  
                  
                     Az európai állami és szupranacionális elsődleges kereskedői hálózatokban való tagság jellemzően a 2013/36/EU európai parlamenti és tanácsi irányelv (2) alapján engedélyezett hitelintézetek és a 2014/65/EU európai parlamenti és tanácsi irányelv (3) alapján engedélyezett befektetési vállalkozások előtt áll nyitva.
                  
               
                     (2)
                  
                  
                     Az (EU, Euratom) 2021/625 bizottsági határozat (4) 4. cikkének c) pontja az Unió elsődleges kereskedői hálózatában való tagság egyik jogosultsági feltételeként a hitelintézeteknek egy európai állami vagy szupranacionális elsődleges kereskedői hálózatban való tagságát írja elő. Tekintettel az európai állami vagy szupranacionális elsődleges kereskedői hálózatokban való tagság révén szerzett tapasztalataikra, a 2014/65/EU irányelv értelmében a pénzügyi eszközök jegyzési garanciavállalásával és/vagy az eszköz vételére vonatkozó kötelezettségvállalás alapján történő elhelyezésével kapcsolatos tevékenységek végzésére engedéllyel rendelkező befektetési vállalkozásoknak szintén jogosultnak kell lenniük az Unió elsődleges kereskedői hálózatában való tagságra. Ezek a tevékenységek az Unió elsődleges kereskedői hálózata tagjainak feladataihoz kapcsolódnak, akik a pénzügyi eszköz vételére vonatkozó kötelezettségvállalás mellett részt vehetnek az aukciókon, és konzorciális ügyleteknek a hitelviszonyt megtestesítő értékpapírok jegyzésére kötelezettséget vállaló vezetőiként járhatnak el.
                  
               
                     (3)
                  
                  
                     Emellett – a befektetési vállalkozásokra alkalmazandó új szabályozási kerettel, különösen az (EU) 2019/2033 európai parlamenti és tanácsi rendelettel (5) összhangban – a 2014/65/EU irányelv értelmében a pénzügyi eszközök garanciavállalásával és/vagy az eszköz vételére vonatkozó kötelezettségvállalás alapján történő elhelyezésével kapcsolatos tevékenységeket végző bizonyos befektetési vállalkozások 2021. június 26-tól hitelintézeteknek minősülnek. Mindazonáltal az említett időpontig, valamint amíg az új szabályozási keret szerinti hitelintézeti engedélyt meg nem kapják, ezek a szervezetek átmeneti jelleggel befektetési vállalkozásnak minősülnek.
                  
               
                     (4)
                  
                  
                     Az (EU, Euratom) 2021/625 határozatot ezért ennek megfelelően módosítani kell.
                  
               
                     (5)
                  
                  
                     Tekintettel arra, hogy létre kell hozni az Unió elsődleges kereskedői hálózatának első listáját, amelyre vonatkozóan már kiírtak egy pályázati felhívást és a kiválasztás folyamatban van, valamint tekintettel az új szabályozási keret szerinti átmeneti időszakra, továbbá az Unió elsődleges kereskedői hálózatában való tagság iránt érdeklődő jelentkezők jogbiztonsága érdekében e határozatnak sürgősen hatályba kell lépnie, és azt visszamenőleges hatállyal, az (EU, Euratom) 2021/625 határozat hatálybalépésének napjától kell alkalmazni,
                  
               ELFOGADTA EZT A HATÁROZATOT:
         
            1. cikk
            Az (EU, Euratom) 2021/625 határozat a következőképpen módosul:
            
                        1.
                     
                     
                        A 2. cikk a következőképpen módosul:
                        
                                    a)
                                 
                                 
                                    a szöveg a következő 3a. ponttal egészül ki:
                                    „»befektetési vállalkozás«: a 2014/65/EU európai parlamenti és tanácsi irányelv (*1) 4. cikke (1) bekezdésének 1. pontja értelmében vett befektetési vállalkozás;
                                    
                                       (*1)  Az Európai Parlament és a Tanács 2014/65/EU irányelve (2014. május 15.) a pénzügyi eszközök piacairól, valamint a 2002/92/EK irányelv és a 2011/61/EU irányelv módosításáról (HL L 173., 2014.6.12., 349. o.)”"
                        
                                 
                              
                                    b)
                                 
                                 
                                    az 5. pont helyébe a következő szöveg lép:
                                    „»az elsődleges kereskedői hálózat tagja«: a 4. cikkben meghatározott feltételeket teljesítő, a 11. cikk szerinti jegyzéken szereplő hitelintézet vagy befektetési vállalkozás;”.
                                 
                              
                  
                        2.
                     
                     
                        A 3. cikk bevezető részének helyébe a következő szöveg lép:
                        „Az Unió elsődleges kereskedői hálózata (a továbbiakban: elsődleges kereskedői hálózat) azokat a hitelintézeteket és a 4. cikk b) pontjának ii. alpontjában említett befektetési vállalkozásokat foglalja magában, amelyek jogosultak részt venni a Bizottság következő forrásbevonási és adósságkezelési műveleteiben:”.
                     
                  
                        3.
                     
                     
                        A 4. cikk a következőképpen módosul:
                        
                                    a)
                                 
                                 
                                    a bevezető rész helyébe a következő szöveg lép:
                                    „Az elsődleges kereskedői hálózatnak az a hitelintézet és befektetési vállalkozás lehet tagja, amely teljesíti a következő feltételeket:”
                                 
                              
                                    b)
                                 
                                 
                                    a b) pont helyébe a következő szöveg lép:
                                    
                                                „b)
                                             
                                             
                                                uniós illetékes hatóság felügyelete alatt működik, és engedéllyel rendelkezik arra, hogy a következők valamelyikének üzleti tevékenységét végezze:
                                                
                                                            i.
                                                         
                                                         
                                                            hitelintézet, amelyet a 2013/36/EU európai parlamenti és tanácsi irányelvvel (*2) összhangban engedélyeztek vagy
                                                         
                                                      
                                                            ii.
                                                         
                                                         
                                                            befektetési vállalkozás, amely a 2014/65/EU irányelvvel összhangban a pénzügyi eszközök jegyzési garanciavállalásával és/vagy az eszköz vételére vonatkozó kötelezettségvállalás alapján történő elhelyezésével kapcsolatos tevékenység végzésére engedéllyel rendelkezik; továbbá
                                                         
                                                      
                                          
                                       (*2)  Az Európai Parlament és a Tanács 2013/36/EU irányelve (2013. június 26.) a hitelintézetek tevékenységéhez való hozzáférésről és a hitelintézetek és befektetési vállalkozások prudenciális felügyeletéről, a 2002/87/EK irányelv módosításáról, a 2006/48/EK és a 2006/49/EK irányelv hatályon kívül helyezéséről (HL L 176., 2013.6.27., 338. o.).”"
                        
                                 
                              
                  
                        4.
                     
                     
                        Az 5. cikk e) pont iii. pontja helyébe a következő szöveg lép:
                        
                                    „iii.
                                 
                                 
                                    az elsődleges kereskedő haladéktalanul értesíti a Bizottságot, ha egy tagállam illetékes hatósága a hitelintézetként vagy a 4. cikk b) pontjának ii. alpontjában említett befektetési vállalkozásként végzett üzleti tevékenységével kapcsolatban eljárást indít vele szemben. Az elsődleges kereskedő értesíti a Bizottságot az ezen eljárások keretében hozott intézkedésekről és határozatokról;”.
                                 
                              
                  
                        5.
                     
                     
                        A 12. cikk (1) bekezdésének helyébe a következő szöveg lép:
                        
                           „(1)   Az a hitelintézet és a 4. cikk b) pontjának ii. alpontjában említett befektetési vállalkozás, amely tagjává kíván válni az elsődleges kereskedői hálózatnak, kitölti és benyújtja a Bizottsághoz a Bizottság internetes honlapján található jelentkezési űrlapot és az annak mellékletét képező, a felvételi kritériumokat tartalmazó ellenőrző listát.”
                        
                     
                  
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
            Ezt a határozatot 2021. április 17-től kell alkalmazni.
         
         
            Kelt Brüsszelben, 2021. május 27-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 193., 2018.7.30., 1. o.
         
         
            (2)  Az Európai Parlament és a Tanács 2013/36/EU irányelve (2013. június 26.) a hitelintézetek tevékenységéhez való hozzáférésről és a hitelintézetek és befektetési vállalkozások prudenciális felügyeletéről, a 2002/87/EK irányelv módosításáról, a 2006/48/EK és a 2006/49/EK irányelv hatályon kívül helyezéséről (HL L 176., 2013.6.27., 338. o.).
         
            (3)  Az Európai Parlament és a Tanács 2014/65/EU irányelve (2014. május 15.) a pénzügyi eszközök piacairól, valamint a 2002/92/EK irányelv és a 2011/61/EU irányelv módosításáról (HL L 173., 2014.6.12., 349. o.).
         
            (4)  A Bizottság (EU, Euratom) 2021/625 határozata (2021. április 14.) a Bizottság által az Unió és az Európai Atomenergia-közösség nevében végzett forrásbevonás céljából létrehozott elsődleges kereskedői hálózatról, valamint a konzorciális ügyletek vezetőire és társvezetőire vonatkozó jogosultsági feltételekről (HL L 131., 2021.4.16., 170. o.).
         
            (5)  Az Európai Parlament és a Tanács (EU) 2019/2033 rendelete (2019. november 27.) a befektetési vállalkozásokra vonatkozó prudenciális követelményekről, valamint az 1093/2010/EU, az 575/2013/EU, a 600/2014/EU és a 806/2014/EU rendelet módosításáról (HL L 314., 2019.12.5., 1. o.).